THAI สนับสนุนตั๋วเดินทาง นักวิชาการทั่วโลกร่วมประชุมเรื่อง “โรคหัวใจ” ในไทย 24-27 ต.ค.นี้
THAI สนับสนุนตั๋วเดินทาง นักวิชาการทั่วโลกร่วมประชุมเรื่อง “โรคหัวใจ” ในไทย 24-27 ต.ค.นี้
3 เม.ย. 2562

นายวิวัฒน์ ปิยะวิโรจน์ รองกรรมการผู้อำนวยการใหญ่สายการพาณิชย์ บริษัท การบินไทย จำกัด (มหาชน) หรือ THAI ให้การต้อนรับ ผู้ช่วยศาสตราจารย์นายแพทย์ครรชิต ลิขิตธนสมบัติ นายกสมาคมแพทย์โรคหัวใจแห่งประเทศไทย ในพระบรมราชูปถัมภ์ และคณะ ในโอกาสที่บริษัท การบินไทยฯ ร่วมสนับสนุนบัตรโดยสารแก่วิทยากรรับเชิญและผู้เข้าร่วมงานในการประชุมนานาชาติ 12th Asia Pacific Heart Rhythm Society Scientific Session (APHRS 2019) ในฐานะสายการบินหลักอย่างเป็นทางการ (Official Airline) ของการจัดประชุมนานาชาติฯ ครั้งนี้
โดยมี นายวิโรจน์ ศิริโหราชัย ผู้อำนวยการใหญ่ฝ่ายบริหารรายได้และบริการการพาณิชย์ และนายธวัชชัย กิตติศรีบูรณ์กุล ผู้อำนวยการฝ่ายบริหารลูกค้าองค์กรระหว่างประเทศ บริษัท การบินไทยฯ ร่วมต้อนรับ ณ สำนักงานใหญ่ การบินไทย
ทั้งนี้ งานประชุมนานาชาติ 12th Asia Pacific Heart Rhythm Society Scientific Session จัดโดยสมาคมแพทย์โรคหัวใจแห่งประเทศไทย ในพระบรมราชูปถัมภ์ ร่วมกับชมรมช่างไฟฟ้าหัวใจแห่งประเทศไทย ซึ่งเป็นงานประชุมวิชาการระดับภูมิภาคเอเชียแปซิฟิก โดยจะจัดขึ้น ณ โรงแรมเซ็นทาราแกรนด์ และบางกอกคอนเวนชันเซ็นเตอร์ เซ็นทรัลเวิลด์ ระหว่างวันที่ 24-27 ตุลาคม 2562 คาดว่าจะมีผู้เข้าร่วมงานจากต่างประเทศและประเทศไทยประมาณ 2,500 คน
